vo muntu wa singama, wa vwanda; lenda sompa ye vanga mbongo a wantu mu vata diodio kondwa kwa mpasi: vo se wa mbi, kingumba; wa kotesanga ntiakalakani mu vata ye mu kanda dia ntambula muna vata E nzengo a nzaki yi yinganes' e muntu Va mbandu a mpile yoyo a mbuta vo: NZENZA TELE NTANGU MU VATA, YI DIA NKATULA KUNA KA TUKA. Di   vovele Vo momo se ka   venge ma ka   yingilwa kuna ka   wutukila, a nlakwa di ka yiza vukumukini e kwaku. Mu tini ya yingi wawu mu zunga ya kisi ba zinganga ye sompana ye wantu a zunga ka bazaya ko ba kituka se besi ma vata ba wutana, ba tekola ye ba vilakanwa vo ka kati-kati kwa esi vata ko, kansi bazinganga kondwa mpambani ngatu vawulwa. Mu tandu ki lende, diambu dia nzengo za vonda yimpumbulu dia katulwa; wantu a wonsono a natang'e nkanu, afusulang'e makande nsoni, yi mpumbulu ye yingumba ba monekena nzengo a nkaka: teka kenda kwa nda mu katul e ntokani mu kanda. E wantu ena a sumbwangwa vo ba Iweke muna vata a tambulwangwa ye sunzulwa kwa esi belo; kanda ye besi vata vo esi kanda. Mu zingu kia mwisi kongo e luzitu muna fulu kia ntete Iwa bakidingi. Yi kuma nsiku mu vova VO muntu nsumba, nki mpila yi fwemena, nkanu nene mu samuna vo: WU muntu nsumba Kina ma vwandilwa fwete songelela kuna ka sumbilwa, ntalu yi na ka sumbwa ye mbala wa nsumba mpasi vo kenda vutulwa. Kana nkutu vo e mbala wa nsumba wuna ye moyo, ka fwete vova vo: mbutani ka yenda ku mbonga kuna ka wutukila. 0 zeye vo; ngeye 0 zeye kuna ka tuka mbote wa tu songa kuna wa nsumbila ye ntalu ka fwva. Wawu vo ka di vovelwangwa ko, mu van'e ntalu ye vova kuna ka tuka e mbal0 vovele WO wa futiswang'e nkanu a nkombo ye ngulu mu vutul'e menga ka fuswidi nsoni ma mwisi kanda. Nzengo za mpil'a yoyo za mbumba za ngolo za vwandisanga ndong'a wantu nzenza muna mavata kondwa ntantani ngatu vo mvwezo. E mvwandilu ya sadisa mu bundakesa makanda ma yingi ma zunga ya vambana; ba sompana ye ba wutana mpe batekola; ba kitukanga wantu a menga ye nsuni mi mosi, bazinga ye tanga mambu ku mosi mu nwanina nluta miawu kintwadi.  Mpambani za makanda za kotanga mu kuma kia mfiwilu evo se zi nsanga za makento ka zi twa singika ma wuta ko muna ba sompela, dia vanganga mpasi wawu vo konso muntu vo kolele ka fwete sompa, ka wuta ye ka tekola. Mu diodio mbuta mu toma vwanda ye ba yangalalanga VO sompele wa wuta e ana diaka beza wuta ba tekelo mu lungis'e mvovo wa sia vo e sompa, ki nkita e wuta yi nluta. Bosi diaka awu vo e wuta vo ka kwawu ko tekola yi kun'e mpanda ye ndongo. A landakesediaka, awu Vo: kimfwamfwa mfwa ki mpinga mpinga, vo ka mu mwana mu ntekelo. E mpovo evo e ngana zazi yi za kasumunang'e wantu mu sompa mpasi vo ka wuta ye ka tekola kadi e lumbu ka fwa se ka sadila vo ka mu mwana ko mu ntekelo andi. Di vovele VO e zina diani ka di fwa ko ngatu vila wawu VO wa wuta kwani ye tekola. Mu nsangani muna tunga mu vata di mosi, sompana ye sangan'e menga kala ye mpatu; mpelo ye bulu mu ntoto mosi yi kuma ya toma vwandisanga wantu ndioyo yani kongo, ngandi bonga mpasi zinga, ko,